Държавен вестник, бр. 17, 2006 г., стр. 26

С Т Р .  26
Д Ъ Р Ж А В Е Н   В Е С Т Н И К
Б Р О Й  17
Чл. 156. Основните цели на информацион-
ната дейност са свързани с информационното
осигуряване на:
1. нуждите на МВР;
2. вътрешноведомствения и парламентарния
контрол върху информационната дейност на МВР;
3. органите на държавната власт и на мест-
ното самоуправление в областта на сигурност-
та и обществения ред;
4. външни потребители.
Чл. 157. (1) Забранява се събирането на ин-
формация за гражданите единствено по расов
признак или етнически произход, за политичес-
ки, религиозни и философски убеждения, за
членство в политически партии, организации,
сдружения с религиозни, философски, полити-
чески или синдикални цели, както и относно
здравето или сексуалния им живот.
(2) Ако при осъществяване правото на дос-
тъп на физическото лице могат да се разкрият
лични данни и за трето лице, администраторът
на лични данни е длъжен да предостави на съ-
ответното физическо лице достъп до частта от
тях, отнасяща се само за него.
(3) Забранява се предоставянето на инфор-
мация на държавни органи, организации, юри-
дически лица и граждани от служители на МВР
извън посочения от закона ред.
Раздел III
Информационни фондове
Чл. 158. (1) В МВР се изготвят и разработват
информационни и аналитични документи и
продукти, предназначени за:
1. ръководството на МВР;
2. службите и дирекциите на МВР;
3. външни потребители.
(2) Информационните и аналитичните до-
кументи и продуктите за външните потребите-
ли се съобразяват с техните функции и задачи,
с определения им достъп до информацията и с
изискванията за получаването є.
Чл. 159. (1) В МВР се изграждат информаци-
онни фондове и звена за събиране, обработва-
не, систематизиране, съхраняване, анализира-
не, изготвяне и предоставяне на информация.
(2) В информационните фондове на МВР
могат да се обработват лични данни. При обра-
ботване на лични данни, свързано с дейностите
по защита на националната сигурност и проти-
водействие на престъпността, органите на МВР:
1. не искат съгласието на физическото лице;
2. не информират физическото лице преди
и по време на обработването на личните му
данни;
3. не предоставят лични данни на трети лица;
4. съхраняват данните и след приключване
на обработката им в срокове, определени от
администратора на личните данни.
(3) В информационните фондове на МВР
могат да се обработват и лични данни, обработ-
вани от други органи, като данните, получени
по този начин, не могат да се използват за други
цели освен за защита на националната сигур-
ност, опазване на обществения ред и противо-
действие на престъпността. Тези данни не се
препредават.
(4) При изграждането на информационни-
те фондове и в процеса на обработка на дан-
ните могат да се използват вътрешни иденти-
фикационни кодове, кодиране и криптиране
на данните.
(5) Личните данни по ал. 2 и 3 се заличават,
ако вече не съществува причина за тяхното за-
пазване съгласно закона или в изпълнение на
съдебен акт.
(6) При заличаването на личните данни се
вземат предвид възрастта на физическото лице,
естеството на обработваните лични данни, не-
обходимостта от обработване до приключване-
то на конкретното разследване или законова
процедура, влизане в сила на присъда или съ-
дебно решение, амнистия, реабилитация или
изтичане срока на давност.
(7) Личните данни от информационните
фондове могат да се предоставят само на ор-
ганите за защита на националната сигурност
и обществения ред, както и на органите на
съдебната власт за нуждите на конкретно на-
казателно дело.
(8) Данните по ал. 7 могат да се предоставят
и на чуждестранни полицейски органи по сила-
та на международен договор, по който Репуб-
лика България е страна.
Чл. 160. (1) Данните от полицейската регис-
трация на лицата се използват само за предот-
вратяване и разкриване на престъпления или за
дейности, свързани със защитата на национал-
ната сигурност и обществения ред.
(2) Полицейската регистрация се снема въз
основа на писмена заповед на администратора
на лични данни или на оправомощени от него
длъжностни лица служебно или след писмено
мотивирано искане на регистрирания, когато:
1. е извършена в нарушение на закона;
2. наказателното производство е прекрате-
но, с изключение на случаите по чл. 24, ал. 3 от
Наказателно-процесуалния кодекс;
3. е влязла в сила оправдателна присъда;
4. лицето е освободено от наказателна отго-
ворност и му е наложено административно на-
казание;
5. лицето е починало; в този случай искането
може да се направи от неговите наследници.
Чл. 161. (1) Информационните фондове се
изграждат при съответните служби и дирекции
на МВР съобразно функционалната им компе-
тентност.
(2) Фондовете по ал. 1 могат да се изграждат
и като автоматизирани.
(3) Информационните фондове се изграждат,
експлоатират, контролират и закриват при ус-
ловия и по ред, определени от министъра на
вътрешните работи и със закон.